শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার বাংলাদেশের চলচ্চিত্রের চিত্রসম্পাদকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বশীর হোসেন মাটির মায়া (১৯৭৬) চলচ্চিত্রের জন্য। সর্বাধিক ৮ বার এই পুরস্কার অর্জন করেন মুজিবুর রহমান দুলু। আমিনুল ইসলাম মিন্টু ৪ বার, জুনায়েদ হালিম ৩ বার এবং বশীর হোসেন, আতিকুর রহমান মল্লিক, জিন্নাত হোসেন, সাইফুল ইসলাম ও তৌহিদ হোসেন চৌধুরী ২ বার করে এই পুরস্কার অর্জন করেন।